Guido Cantelli el ze sta un diretor d'orchestra italian. El ze sta desépoło prediłeto de Arturo Toscanini e el gaveva ciapà popołarità cofà diretor de mezi orchestrałi. Inte el 1950 el se ghea fato conosere in Inghiltera e inte el 1953 inte i Stati Unii de l'Amèrica, susitando, traverso vàrie ezibision in anbedó i paezi, l'amirasion de chel pùblego. Tornà in patria, el ghea consołidà ła so fama de fondo conositore de łe mùzica, e ultemamente el ze sta, intrà i diretori d'orchestra italiani, un de cuełi che i ghea godesto de mejo prestijo e grande sinpatie. El tinbro personałe che el ga savesto inprìmar inte łe so ezibision, el ghe ga fato-sì che el savese inpropiarse fasilmente de ła sensibilità del pùblego. Su ła via del torno inte i Stati Unii a ła guida de ła Orchestra Fiłarmònega de Nova York , l'aèreo italian inte el cuało el viajava, poco dopo el decoło da l'aeroporto de Parize Orly , el ga subio un insidente inte el cuało, intrà łe altre trentatré viteme, anca eło el ghea perdesto ła vita a 36 ani, dasando na vita prometente e de suceso.